গণতন্ত্র-মানবিক মূল্যবোধের কাঙ্ক্ষিত উন্নয়ন হয়নি
স্বাধীনতার পঞ্চাশ বছর পরও দেশে গণতন্ত্রের বিকাশ ও মানবিক মূল্যবোধের কাক্সিক্ষত উন্নয়ন হয়নি। অথচ স্বাধীনতা সংগ্রামের মূল লক্ষ্যই ছিল একটি গণতান্ত্রিক ও মানবিক রাষ্ট্র প্রতিষ্ঠা করা। নানা কারণে সেই লক্ষ্যে পৌঁছাতে পারেনি দেশ।





বিশিষ্টজনদের মতে, নানা অনিয়ম, দুর্নীতি হলেও দেশের যোগাযোগ, ব্যবসা-বাণিজ্যসহ আর্থসামাজিক উন্নয়নে সারা বিশ্বে আমরা প্রশংসিত। এজন্য আমরা গর্বিত। কিন্তু গণতন্ত্র ও মানবিক মূল্যবোধের উন্নয়নে দেশ অনেকটাই পিছিয়ে অথচ একটি কল্যাণকর রাষ্ট্রের অন্যতম নিয়ামক হচ্ছে গণতন্ত্র ও মানবিক মূল্যবোধের বিকাশ।




মঙ্গলবার যুগান্তরের সঙ্গে আলাপকালে তারা আরও বলেন, গুরুত্বপূর্ণ এ দুটি বিষয়ে পিছিয়ে পড়ার অন্যতম কারণ হচ্ছে জবাবদিহিতা ও সুশাসনের অভাব। রাজনৈতিক দলগুলোর মূল লক্ষ্য ক্ষমতায় যাওয়া। জনগণের পছন্দ-অপছন্দকে তারা আমলেই নিচ্ছে না। নির্বাচন নিয়েও রয়েছে নানা প্রশ্ন।
এর পাশাপাশি আমাদের দেশে দীর্ঘদিন অনির্বাচিত সেনা শাসকরা নানা উপায়ে দেশ পরিচালনা করছে। তাদের কাছে গণতন্ত্র ও মানবিক মূল্যবোধ বিকাশ আশা করা যায় না।
বিশিষ্টজনদের আরও অভিমত-এ দুটি ক্ষেত্রে পিছিয়ে পড়ার আরেকটি কারণ হলো পুঁজিবাদ। এটা সবকিছুকে গ্রাস করে ফেলছে। সারা বিশ্বই এখন পুঁজিবাদের দখলে। এদের মূল লক্ষ্যই হচ্ছে মুনাফা। তাদের কাছে নীতি-নৈতিকতার কোনো মূল্য নেই।
অনেক ক্ষেত্রে সরকার তাদের কাছে নতি স্বীকার করতে বাধ্য হচ্ছে। ক্ষমতায় টিকে থাকতে জনগণের স্বার্থের চেয়ে পুঁজিবাদের কাছে আত্মসমর্পণ করছে। সমাজের সব শ্রেণি-পেশার মানুষের মধ্যেই পচন ধরেছে। লাভের আশায় তারা যে কোনো কাজ করতে পারে।
তারা জানান, শুধু বাংলাদেশ নয়-গণতন্ত্র ও মানবিক মূল্যবোধ থেকে সারা বিশ্বই পিছিয়ে পড়ছে। বর্তমান বিশ্বে গণতন্ত্রের রোল মডেল দেশের সংখ্যা কমে যাচ্ছে। ফিকে হয়ে আসছে গণতান্ত্রিক কাঠামো শক্তিশালী করার প্রয়াস। এমন পরিস্থিতিতে আগামীতে গণতন্ত্র কতটা শক্তিশালী হবে তা নিয়ে সংশয় রয়েছে।

স্বাধীনতার পঞ্চাশ বছর পরও দেশে গণতন্ত্রের বিকাশ ও মানবিক মূল্যবোধের কাক্সিক্ষত উন্নয়ন হয়নি। অথচ স্বাধীনতা সংগ্রামের মূল লক্ষ্যই ছিল একটি গণতান্ত্রিক ও মানবিক রাষ্ট্র প্রতিষ্ঠা করা। নানা কারণে সেই লক্ষ্যে পৌঁছাতে পারেনি দেশ।